Държавен вестник, бр. 84, 2004 г., стр. 80

С Т Р .  80
Д Ъ Р Ж А В Е Н   В Е С Т Н И К
Б Р О Й  84
Указания за попълване на Образец 7—
Информация за сключен договор
от възложител по чл. 7, ал. 1, т. 5 ЗОП
Данните се попълват на български език. Информа-
цията следва да съдържа до 650 думи. Изборът се из-
вършва със знака “х” в предвидените за целта квадрат-
чета. Съгласно ЗОП информацията се предоставя и в
електронен вид.
I. Възложител
В посочените полета се попълват всички данни на
възложителя. Когато настъпят промени в данните,
възложителят е длъжен своевременно да уведоми
Агенцията по обществени поръчки. В случаите по
чл. 8, ал. 3 ЗОП данните се посочват за всеки от въз-
ложителите.
II. Обект на поръчката
II.1) Вид на поръчката
Според вида на поръчката със знака “х” се марки-
ра едно от предвидените квадратчета, като се отбе-
лязва видът на поръчката съгласно чл. 3 ЗОП. Кате-
горията на услугата се определя съгласно  приложение
2 или 3 от ЗОП.
II.3.1) Код съгласно номенклатурата на Класифика-
тора на обществените поръчки
Класификаторът на обществените поръчки (КОП)
включва списък от основни кодове съгласно част първа
и списък от допълнителни кодове съгласно част втора.
За предмета на поръчката се избира съответният
код или комбинация от основни кодове съгласно КОП.
Например: основен обект на поръчка—персонални ком-
пютри, допълнителни обекти—мрежови сървъри, ус-
луги по поддържане и ремонт на оборудване за компю-
търна мрежа.
Когато е приложимо, се посочват допълнителни
кодове съгласно част втора на КОП. Те съдържат ин-
формация, свързана със специфични особености на
предмета, вида или предназначението на обектите на
обществените поръчки. Например: в кашон, в чували, на
прах, разтворим, течен, твърд, с покритие, изкуствен, за
ползване в мрежа, за ортопедична употреба и други.
II.3.2) Друга приложима номенклатура (НКПИД/
КНРБ)
НКПИД—Национална класификация на продукти-
те по икономически дейности, утвърдена от председа-
теля на Националния статистически институт на осно-
вание чл. 9, т. 5 във връзка с чл. 7, ал. 1, т. 6 от Закона
за статистиката, обнародвана като притурка на “Дър-
жавен вестник” (бр. 1 от 2003 г.).
КНРБ—Комбинираната номенклатура на Републи-
ка България, приета с Постановление № 289 на Минис-
терския съвет от 20.XII.2001 г. (ДВ, бр. 1 от 2002 г.)
Препоръчително е записването и на кодовете на
доставките, услугите и строителството, определени в
НКПИД и КНРБ.
II.4) Наименование на поръчката, дадено от възло-
жителя
Възложителят попълва съответното поле, ако е оп-
ределил специфично наименование на поръчката.
II.6) Обща стойност на договора без ДДС
Посочва се цифром и словом стойността на догово-
ра в левове без ДДС. В случай на договор, сключен на
база часови ставки или единична цена, възложителят е
длъжен да уведоми АОП за окончателната стойност на
договора след приключване на неговото изпълнение.
IV. Процедура
IV.1) Вид на процедурата
Възложителят посочва вида на процедурата, въз
основа на която е сключен договорът.
IV.2) Критерий за оценка на офертите
Възложителят посочва критерия, по който е оценил
офертите на кандидатите.
V. Сключване на договора
За всеки сключен договор се записват всички данни
на избрания изпълнител. Посочва се информацията за
стойността на договора или за най-ниската и най-висо-
ката цена на офертите.
V.2.1) При изпълнение на договора ще участват ли
подизпълнители?
Ако отговорът е положителен, се посочва стойност-
та от договора, която ще се изпълни от подизпълните-
ли в левове без ДДС, както и какъв процент съставлява
от общата стойност на договора.
V.3) Доставки на стоки при благоприятни цени
Възложителят попълва в съответната графа при
наличието на съответните обстоятелства (например
чл. 104, ал. 1, т. 11 ЗОП).
VI. Друга информация
VI.1) Задължителна ли е настоящата информация?
Възложителят попълва съответното поле с оглед
наличието на законово задължение за изпращане на
тази информация.
VI.2) Идентификационен номер на поръчката, оп-
ределен от възложителя
Ако възложителят поддържа своя собствена иден-
тификационна система за поредността на обществени-
те поръчки, се посочва поредният номер.
VI.5) Процедурата била ли е обект на обявление в
“Държавен вестник”?
Възложителят посочва имало ли е обявление в “Дър-
жавен вестник”.
VI.7) Договорът свързан ли е с проект/програма,
финансирана от фондовете на ЕС?
Ако отговорът е положителен, се посочва проектът
или програмата, финансирали тази обществена поръчка.
VI.8) Допълнителна информация
Възложителят задължително посочва номера и да-
тата на решението, с което е открита настоящата про-
цедура. Тук може да се посочи и друга информация във
връзка с чл. 8 и 26 ЗОП.